11. ΒΑΣΙΛΙΚΟΝ ΔΙΑΤΑΓΜΑ της 16 Μαρτ./1 Ιουν. 1954 Περί καταργήσεως εισφορών των Ασφαλιστικών Οργανισμών υπέρ Λογαριασμού Υγειονομικών κτιρίων Ν.Δ. 2592/1953 και υπέρ Σιβιτανιδείου Δημοσίας Σχολής Τεχνών και Επαγγελμάτων. Εν όψει του άρθρ. 37 του Ν.Δ. 2698/1953 «περί διοικήσεως του Ιδρύματος Κοινωνικών Ασφαλίσεων κλπ.». ΄Αρθρον μόνον.-1.Η υπό του άρθρ. 13 παρ. 4 του Ν.Δ. 2592/1953 προβλεπομένη εισφορά απάντων των Ασφαλιστικών Οργανισμών Δημοσίου Δικαίου αρμοδιότητος του Υπουργείου Εργασίας εκ 2% επί των πιστώσεων των διατιθεμένων ετησίως υπό τούτων δια την εν γένει περίθαλψιν των ησφαλισμένων των, καταργείται από της δημοσιεύσεως του παρόντος. 2.Η δυνάμει του εδαφ. β΄ της παρ. 1 του άρθρ. 5 του Α.Ν. 761/1937 ως τούτο ετροποποιήθη και συνεπληρώθη δια του άρθρ. 1 του Ν.Δ. 2168/1952 «περί τροποποιήσεως και συμπληρώσεως των διατάξεων του Α.Ν. 761/1937 «περί της Νομοθεσίας του Ιδρύματος Σιβιτανίδειος Δημοσία Σχολή Τεχνών και Επαγγελμάτων» επιβληθείσα εισφορά επί των εσόδων των Ασφαλιστικών Οργανισμών και Ταμείων υπέρ του Ιδρύματος «Σιβιτανίδειος Δημοσία Σχολή Τεχνών και Επαγγελμάτων» καταργείται από της δημοσιεύσεως του παρόντος. 